|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 15.10.2019.   |  | | --- | | **Сиромаштво и социјална неједнакост, 2018.** |   **Анкета о приходима и условима живота (The Survey on Income and Living Conditions – SILC)** у 2018. години спроведена је по шести пут.  **Циљ** овог истраживањаје прикупљање података на основу којих се израчунавају индикатори сиромаштва, социјалне искључености и услова живота. Истраживање се спроводи једном годишње, по стандардизованој методологији, која се примењује у свим државама чланицама Европске уније.  **Стопа ризика од сиромаштва по годинама,%**   |  |  |  |  |  | | --- | --- | --- | --- | --- | |  | **2015** | **2016** | **2017** | **2018** | | Стопа ризика од сиромаштва | 26,7 | 25,9 | 25,7 | 24,3 | | Стопа ризика од сиромаштва или социјалне искључености | 41,7 | 38,5 | 36,7 | 34,3 |   **Стопа ризика од сиромаштва** (ова лица нису нужно сиромашна, већ само имају већи ризик да то буду) у 2018. години износила је 24,3%, и нижа је за 1,4 процентна поена у односу на 2017. **Стопа ризика од сиромаштва или социјалне искључености** (ова лица су у ризику од сиромаштва, или су изразито материјално ускраћена, или живе у домаћинствима веома ниског интезитета рада) износила је 34,3%, и нижа је за 2,4 процентна поена у односу на 2017.  Посматрано према **старости**, лица од 18 до 24 годиненајвише су била изложена ризику од сиромаштва (29,1%),као и лица млађа од 18 година (28,8%). Најнижу стопу ризика од сиромаштва имале су особе старије од 65 година (21,1%).  Према **типу домаћинства**, највишу стопу ризика од сиромаштва имала су лица у домаћинствима која чине две одрасле особе с троје или више издржаване деце (53,6%),затим лица млађа од 65 година која живе у једночланим домаћинствима (37,2%).  У зависности од **радног статуса,** код лица старих 18 и више година, најизложенија ризику од сиромаштва била су незапослена лица (49,0%), док је најнижа стопа ризика од сиромаштва код запослених код послодавца (6,8%). Код самозапослених лица ова стопа износила је 31,0%, а код пензионера 17,1%.  Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).  Детаљније податке о сиромаштву, материјалној ускраћености, неједнакости и интензитету рада можете наћи у нашем Саопштењу ПД10 (број 281, од 15.10.2019.) „[Сиромаштво и социјална неједнакост, 2018.“](\\\\rzsftp\\SILC$\\2018\\SAOPSTENJE_2018\\Сиромаштво и социјална неједнакост, 2018.\“) на адреси: <http://www.stat.gov.rs/oblasti/potrosnja-prihodi-i-uslovi-zivota/prihodi-i-uslovi-zivota/> |